Daily Trading Strategy (บ่าย) – บล.ธนชาต
Daily Trading Strategy (บ่าย) - บล.ธนชาต
23 มิ.ย. 2559

ดัชนี SET อยู่ที่ 1,423.45 จุด -1.23 จุด -0.09% ปริมาณซื้อขาย 19,961  ลบ.
แนวรับ : 1,417 / 1,410   แนวต้าน :   1,430
 
สรุปทิศทางและแนวโน้มตลาด
SET เคลื่อนไหวแคบ รอผลประชามติ UK: ภาพ SET ในช่วง 1-2 วันนี้ คาดว่าจะเคลื่อนไหวแคบ รอผลการทำประชามติ UK ว่าจะออกจากการเป็นสมาชิก EU หรือไม่ ภายในวันพรุ่งนี้ ทั้งนี้แม้ Poll ส่วนใหญ่มองคะแนนเสียงระหว่างกลุ่มที่สนับสนุนให้ “อยู่ต่อ” กับให้ “ออก” สูสีกัน แต่มีโอกาสสูงที่ประชาชนที่ยังไม่ได้ตัดสินใจ ประมาณ 10-12% จะให้น้ำหนักไปที่ “อยู่ต่อ” มากกว่า เนื่องจากไม่ต้องการรับความเสี่ยงในกรณีที่ UK ออกจากการเป็นสมาชิก EU
“ซื้อ” Consumption + Infrastructure Plays: ไม่ว่าผลการทำประชามติ UK จะออกมาเป็น “อยู่ต่อ” หรือ “ออก” จากการเป็นสมาชิก EU เรามองผลกระทบต่อเศรษฐกิจไทยจำกัด เนื่องจากการส่งออก-นักท่องเที่ยว-การลงทุนโดยตรง จาก UK มายังประเทศไทยคิดเป็นประมาณ 1-3% เท่านั้น ทำให้มองว่าความ “ผันผวน” จากประเด็นการทำประชามติของ UK จะสร้างโอกาสในการ “ซื้อ” กลุ่มหุ้นที่มีรายได้อิงกับการบริโภคภายในประเทศอย่าง ROBINS, CPN, BEAUTY, GLOBAL รวมไปถึง “เก็งกำไร” CPALL ในราคา Discount ล่าสุดการบริโภคภายในประเทศเดือน เม.ย. +5.5% y-y สูงสุดในรอบ 38 เดือน
 
หุ้นที่น่าสนใจทางเทคนิค
AJD “ซื้อ” ราคาหุ้นแกว่งตัวขื้นทะลุกรอบสามเหลี่ยม Ascending พร้อมปริมาณการซื้อขายสูงสนับสนุนการ Breakout สอดคล้องกับเครื่องมือ ADX ชี้ขึ้นสนับสนุนแนวโน้ม เป็นจังหวะซื้อเก็งกำไร มีแนวต้านแรกที่ 1.38 บาท และถัดไปที่ 1.45 บาท
NCL “ซื้อ” ราคาหุ้นดีดตัวขื้นต่อหลังพักตัวด้วยแท่งเทียน Rising Method พร้อมปริมาณการซื้อขายหนาแน่น สอดคล้องกับเครื่องมือ MACD พลิกเป็นบวกชี้ขึ้น เป็นจังหวะซื้อเก็งกำไร มีแนวต้านแรกที่ 2.12 บาท และเป้าหมายถัดไปที่ 2.28 บาท
SUSCO “ซื้อ” ราคาหุ้นแกว่งตัวขื้นทะลุกรอบ Bullish Flag พร้อมปริมาณการซื้อขายหนาแน่น สอดคล้องกับเส้นค่าเฉลี่ยทำ Golden Cross สนับสนุน เป็นจังหวะซื้อเก็งกำไร มีแนวต้านแรกที่จุดสูงก่อนหน้า 3.18 บาท ผ่านได้มีแนวต้านถัดไปที่ 3.24 และ 3.30 บาท ตามลำดับ